**Կայլ Ժոսեֆ Ջորջ Լաֆերտի** (անգլ.՝ Kyle Joseph George Lafferty, սեպտեմբերի 16, 1987(1987-09-16), Enniskillen, Հյուսիսային Իռլանդիա, Միացյալ Թագավորություն), իռլանդացի ֆուտբոլիստ, հարձակվող։ Հանդես է գալիս անգլիական «Նորվիչ Սիթիի» և Հյուսիսային Իռլանդիայի ազգային հավաքականի կազմում։

Լաֆերտին սկսել է իր կարիերան անգլիական «Բարնլիի» կազմում, որտեղ մասնակցել է 83 հանդիպման։ 2008 թվականին 3.25 միլիոն եվրոյի դիմաց Կայլը տեղափոխվել է շոտլանդական «Ռեյնջերս»։ Թիմի կազմում նա երեք անգամ դարձել է Շոտլանդիայի չեմպիոն, երկու անգամ Շոտլանդիայի լիգայի գավաթակիր, և մեկ անգամ Շոտլանդիայի գավաթակիր։ 2012 թվականին Լաֆերտին չի երկարաձգել իր պայմանագիրը շոտլանդական թիմի հետ և տեղափոխվել է շվեյցարիական «Սիոն»։

2013 թվականին Կայլ Լաֆերտին տեղափոխվել է Սերիա B-ն ներկայացնող «Պալերմո»։ Մրցաշրջանի ավարտից հետո Կայլը տեղափոխվել է «Նորվիչ Սիթի», այնուհետև վարձավճարով հանդես է եկել թուրքական «Ռիզեսոր» և անգլիական «Բիրմինգհեմ Սիթի»։

Հյուսիսային Իռլանդիայի հավաքականում Լաֆերտին իր առաջին հանդիպումն անցկացրել է 2006 թվականին։ Մինչ այս նա հավաքականի կամզում դարձել է 20 գոլի հեղինակ, և համարվում է հավաքականի պատմության երկրորդ լավագույն ռմբարկուն՝ Դևիդ Հիլիից հետո (36 գոլ)։

Ակումբային կարիերա
------------------

### «Բարնլի»

2004 թվականին Կայլ Լաֆերտին միացել է «Բարնլիի» երիտասարդական թիմին։ Հաջորդ մրցաշրջանից սկսած Լաֆերտին հանդես է եկել թիմի հիմնական կազմում։ Թիմի կազմում իր դեբյուտը Կայլը նշել է 2005 թվական օգոստոսի 6-ին՝ «*Կրու Ալեքսանդրա*յի» դեմ խաղում։ Նա 89-րդ րոպեին փոխարինել է Գարեթ Օ'Կոննորին։

2006 թվականի հունվարին Լաֆերտին վարձավճարով տեղափոխվել է «*Դարլինգտոն*»։ Թիմի կազմում իր դեբյուտը Կայլը նշել է հունվարի 7-ին՝ «*Նոտս Կաունտի*ի» դեմ խաղում։ Նա թիմի կազմում մասնակցել է 9 հանդիպման՝ դառնալով 3 գոլի հեղինակ։ Կայլի Լաֆերտին վերադարձել է «Բարնլի» 2007 թվականի հունվարին։

«Բարնլիի» կազմում իր առաջին գոլը Լաֆերտին խփել է 2006 թվականի ապրիլի 30-ին՝ «Լուտոն Թաունի» դեմ խաղում։ Հանդիպումն ավարտվել է 1-1 հաշվով։

### «Ռեյնջերս»

2006 թվականի հունիսի 16-ին Լաֆերտին տեղափոխվել է շոտլանդական «Ռեյնջերս»։ Նրա տրանսֆերի արժեքը կազմել է 3.25 միլիոն եվրո։

Թիմի կազմում իր դեբյւոտը Կայլին նշել է 2008 թվականի օգոստոսի 5-ին՝ Չեմպիոնների լիգայի շրջանակներում կայացած «Կաունասի» դեմ խաղում։ Շոտլանդական ակումբի կազմում իր առաջին գոլը Կայլին խփել է 2008 թվականի օգոստոսի 16-ին՝ Շոտլանդիայի առաջնության շրջանակներում կայացած «Հարթ Միդլոտիանի» դեմ խաղում։

2010 թվականի ապրիլի 25-ին «Հիբերնիանի» դեմ խաղում Լաֆերտին դարձել է հաղթական գոլի հեղինակ։ Սեպտեմբերի 25-ին Լաֆերտին հեղինակել է իր առաջին հեթ-տրիկը՝ «Դանֆարմլին Աթլետիկ»-ի դեմ խաղում, որն ավարտվել է 7-2 հաշվով.:

2011 թվականի սեպտեմբերի 18-ին՝ «Սելթիկի» դեմ խաղում դարձել է գոլի հեղինակ։ Հանդիպումն ավարտվել է 4-2 հաշվով։ Դեկտեմբերի 17-ին Կայլ Լաֆերտին դարձել է «Ինվերնեսսի» դեմ խաղի հաղթական գոլի հեղինակ, իսկ հանդիպումն ավարտվել է 4-2 հաշվով։

### «Սիոն»

2012 թվականի հունիսի 30-ին տեղափոխվել է շվեյցարիական «*Սիոն*»։ Նա թիմի հետ կնքել է 3-ամյա պայմանագիր։

Նոր թիմի կազմում իր դեբյուտը Լաֆերտին նշել է 2012 թվականի հուլիսի 22-ին՝ «Սերվետեի» դեմ խաղում։ «Սիոնի» կազմում իր առաջին գոլը Կայլը խփել է իր դեբյուտից մեկ շաբաթ անց՝ «Լուզերնի» դեմ խաղում։ 2012 թվականի օգոստոսի 11-ին Կայլ Լաֆերտին անցկացրել է իր առաջին ամբողջական հանդիպումը «Սիոնի» կազմում՝ մրցելով «Լաւոսանե Սպորտի» դեմ։

### «Պալերմո»

2013 թվականի հունիսի 26-ին Լաֆերտին միացել է Սերիա B-ն ներկայացնող «Պալերմոյին»։ Նա թիմի կազմում մեկ մրցաշրջանի ընթացքում մասնակցել է 34 հանդիպման՝ դառնալով 11 գոլի հեղինակ։

Լաֆերտին օգնել է «Պալերմոյին» նվաճել Սերիա A-ի ուղեգիր, իսկ մրցաշրջանի վերջում արժանացել է «Մրցաշրջանի լավագույն ֆուտբոլիստի» մրցանակին։

### «Նորվիչ Սիթի»

2014 թվականի հունիսի 27-ին Կայլ Լաֆետին ազատ գործակալի կարգավիճակով տեղափոխվել է «Նորվիչ Սիթի»։ Նա թիմի հետ կնքել է պայմանագիր 3+1 բանաձևով։ Կայլը «Նորվիչի» մասին ասել է «Նորվիչը թիմ է, որը առաջին իսկ հնարավորության դեպքում կփորձի վերադառնալ Պրեմիեր Լիգա, այդ պատճառով ես այստեղ եմ»։ Թիմի կազմում Կայլը ստացել է 9 համարի մարզաշապիկը։

Թիմի կազմում իր դեբյուտը Լաֆերտին նշել է 2014 թվականի օգոստոսի 10-ին՝ «Վուլվերհեմպտոն Ուոնդերերսի» դեմ խաղում։ Կայլը մասնակցել է հանդիպման վերջին 14 րոպեներին՝ փոխարինելով Սթիվեն Վիտակերին։ Վեց օր անց նա անցկացրել է իր առաջին հանդիպումը, որում եղել է հիմնական կազմում։

Մրցաշրջանի արդյունքում «Նորվիչը» նվաճել է Պրեմիեր Լիգայի ուղեգիր։ 2015/16 մրցաշրջանի առաջին գոլը Լաֆերտին խփել է Լիգայի գավաթի խաղարկության շրջանակներում կայացած «Վեստ Բրոմվիչ Ալբիոնի» դեմ խաղում։

### «Ռիզեսպոր»

2015 թվականի փետրվարի 2-ին Կայլ Լաֆետին վարձակալական հիմունքներով տեղափոխվել է Թուրքիայի Սուպեր Լիգը ներկայացնող «Ռիզեսպոր»։ Թիմի կազմում Կայլը մասնակցել է 14 հանդիպման՝ դառնալով 2 գոլի հեղինակ։

Միջազգային կարիերա
------------------

Առաջին անգամ Լաֆերտին հրավիրվել է ազգային հավաքական 2006 թվականին՝ Ռումինիայի և Ուրուգվայի հավաքականների դեմ խաղերին մասնակցելու համար։ Հավաքականի կազմում իր առաջին գոլը Լաֆերտին խփել է 2006 թվականի օգոստոսի 16-ին՝ Ֆինլանդիայի հավաքականի դեմ խաղում։

2008 թվականի մարտի 26-ին Լաֆերտին ազգային հավաքականում հեղինակել է իր առաջին դուբլը՝ Վրաստանի հավաքականի դեմ խաղում, իսկ հանդիպումը ավարտվել է 4-1 հաշվով։

Կայլ Լաֆերտին գոլի հեղինակ է դարձել է Եվրո 2016-ի որակավորման փուլի առաջին երեք հանդիպումներում։ 2016 թվականի մայիսի 27-ին Լաֆերտին հավաքականի կազմում անցկացրելէ իր 50-րդ հանդիպումը՝ Բելառուսի հավաքականի դեմ խաղում։

Վիճակագրություն
---------------

| Ակումբ | Մրցաշրջան | Լիգա | Գավաթ | Լիգայի գավաթ | Այլ | Արդյունք |
| --- | --- | --- | --- | --- | --- | --- |
| Դիվիզիոն | Խաղ | Գոլ | Խաղ | Գոլ | Խաղ | Գոլ | Խաղ | Գոլ | Խաղ | Գոլ |
| Բարնլի | 2005/06 | Չեմպիոնշիպ | 11 | 1 | — | 1 | 0 | — | 12 | 1 |
| 2006/07 | Championship | 35 | 4 | 1 | 0 | 1 | 0 | — | 37 | 4 |
| 2007/08 | Championship | 37 | 5 | 1 | 0 | 2 | 0 | — | 40 | 5 |
| Արդյունք | 83 | 10 | 2 | 0 | 4 | 0 | — | 89 | 10 |
| Դարլինգտոն | 2005/06 | Լիգա 2 | 9 | 3 | — | — | — | 9 | 3 |
| Ռեյնջերս | 2008/09 | Շոտլանդիայի Պրեմիեր Լիգա | 25 | 6 | 3 | 2 | 3 | 1 | 1 | 0 | 32 | 9 |
| 2009/10 | Շոտլանդիայի Պրեմիեր Լիգա | 28 | 7 | 5 | 0 | 2 | 0 | 4 | 0 | 39 | 7 |
| 2010/11 | Շոտլանդիայի Պրեմիեր Լիգա | 31 | 11 | 2 | 1 | 3 | 3 | 8 | 0 | 44 | 15 |
| 2011/12 | Շոտլանդիայի Պրեմիեր Լիգա | 20 | 7 | 0 | 0 | 1 | 0 | 2 | 0 | 23 | 7 |
| Արդյունք | 104 | 31 | 10 | 3 | 9 | 4 | 15 | 0 | 138 | 38 |
| Սիոն | 2012/13 | Սուպեր լիգա | 25 | 5 | 3 | 3 | — | — | 28 | 8 |
| Պալերմո | 2013/14 | Սերիա B | 34 | 11 | 2 | 1 | — | — | 36 | 12 |
| Նորվիչ Սիթի | 2014/15 | Չեմպիոնշիպ | 18 | 1 | 1 | 0 | 1 | 0 | — | 20 | 1 |
| 2015/16 | Պրեմիեր Լիգա | 1 | 0 | 1 | 0 | 1 | 1 | — | 3 | 1 |
| Արդյունք | 19 | 1 | 2 | 0 | 2 | 1 | — | 23 | 2 |
| Ռիզեսպոր (վարձավճար) | 2014/15 | Սուպեր Լիգ | 14 | 2 | 1 | 0 | — | — | 15 | 2 |
| Բիրմինգհեմ Սիթի (վարձավճար) | 2015/16 | Չեմպիոնշիպ | 6 | 1 | — | — | — | 6 | 1 |
| Կարիերայի արդյունք | 294 | 64 | 20 | 7 | 15 | 5 | 15 | 0 | 344 | 76 |

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  FBref.com(բազմ․)
2. 1 2  As (իսպ.) — Madrid: Grupo Prisa, 1967.
3. ↑  «Lafferty completes Rangers move». BBC Sport. 2008 թ․ հունիսի 19. Վերցված է 2016 թ․ մարտի 24-ին.
4. ↑  Murray, Keir (2008 թ․ օգոստոսի 5). «FBK Kaunas 2–1 Rangers». BBC Sport. Վերցված է 2016 թ․ մարտի 24-ին.
5. ↑  Campbell, Andy (2008 թ․ օգոստոսի 16). «Rangers 2–0 Hearts». BBC Sport. Վերցված է 2016 թ․ մարտի 24-ին.
6. ↑  «Rangers 7–2 Dunfermline». BBC Sport. 2010 թ․ սեպտեմբերի 21. Վերցված է 2016 թ․ մարտի 24-ին.
7. ↑  «Le buteur des Rangers Kyle Lafferty rejoint le FC Sion» [Rangers goalscorer Kyle Lafferty joins FC Sion] (French). FC Sion. 2012 թ․ հունիսի 30. Արխիվացված է օրիգինալից 2013 թ․ սեպտեմբերի 6-ին. Վերցված է 2012 թ․ հունիսի 30-ին.`{{cite news}}`: CS1 սպաս․ չճանաչված լեզու (link)
8. ↑  «Norwich City sign Kyle Lafferty from Palermo». BBC Sport. 2014 թ․ հունիսի 27. Վերցված է 2016 թ․ մարտի 24-ին.
9. ↑  «Norwich City Squad list confirmed for 2014–15 Championship season». Norwich City F.C. 2014 թ․ հուլիսի 1. Արխիվացված է օրիգինալից 2016 թ․ հոկտեմբերի 4-ին. Վերցված է 2016 թ․ մարտի 24-ին.
10. ↑  «Wolves 1–0 Norwich». BBC Sport. 2014 թ․ օգոստոսի 10. Վերցված է 2015 թ․ մարտի 29-ին.
11. ↑  Osborne, Chris (2014 թ․ օգոստոսի 16). «Norwich 3–0 Watford». BBC Sport. Վերցված է 2015 թ․ մարտի 29-ին.
12. ↑  «Norwich City striker Kyle Lafferty joins Turkish side Caykur Rizespor on loan». *Eastern Daily Press*. 2015 թ․ փետրվարի 2. Արխիվացված է օրիգինալից 2015 թ․ ապրիլի 2-ին. Վերցված է 2015 թ․ մարտի 29-ին.
13. ↑  Petrie, Richard (2014 թ․ հոկտեմբերի 14). «Greece 0–1 N Ireland». BBC Sport. Վերցված է 2014 թ․ հոկտեմբերի 15-ին.
14. ↑

Արտաքին հղումներ
----------------

* Պրոֆիլը *transfermarkt.com* կայքում(անգլ.)
* Ցուցանիշները *soccerbase.com* կայքում (անգլ.)
* Վիճակագրութունը *National Football Teams* կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · eu-football.info (խաղացող) · FootballDatabase.eu · L’Équipe · National Football Teams.com · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ԹՖՖ (խաղացող) · ՈւԵՖԱ · ՖԻՖԱ |

 |